Publication: Magyar Közlöny
Issue: MK-1998-66 (Year: 1998, Number: 66)
Era: 1990-2004
Section: a 20/1998. (VII. 22.) PM rendelethez
Paragraph Index: 25

2. A szakma gyakorlásának követelményei A) Szakmai követelmények Annak érdekében, hogy a III/1. pontban megfogalmazott szakmai feladatcsoportok végzésére alkalmas legyen a szakügyintézőnek a következő ismeretekkel és készségekkel kell rendelkeznie: 2.1. Általános pénzügy-banki ismeretek és készségek: — felismeri az alapvető pénzügyi, gazdasági összefüggéseket, — pénzügyi és gazdasági ismeretei alapján képes a pénzügypolitika és a tágabban értelmezett gazdaságpolitika stratégiai irányainak felismerésére, értelmezésére, — tisztában van a pénzügyi piacok szerkezetével, képes a pénz- és tőkepiaci termékek és műveletek szakszerű ismertetésére, — felismeri a monetáris és fiskális politika hatásmechanizmusát, — képes a monetáris és fiskális politika eszközeinek szakszerű ismertetésére, — ismerteti a vállalati és a banki beszámoló-készítés alapelveit, a mérleg, az eredménykimutatás, a kiegészítő melléklet és az üzleti jelentés tartalmát, — a napi banki és pénzügypiaci rutinfolyamatok mögött felismeri a pénzügyi közvetítő rendszer általános összefüggéseit, képes ezek szakszerű, részletes ismertetésére, — képes a különböző bankrendszerek szakszerű csoportosítására, — ismeri a magyar bankrendszer felépítését, tisztában van, hogy a hitelintézeti törvény alapján melyik hitelintézet milyen jogosítványokkal és kötelességekkel rendelkezik, — ismeri a bank alapvető tevékenységeit, szabatosan képes ismertetni a főbb banktevékenységeket, — tisztában van a pénzügyi intézményi környezettel, képes az MNB, az ÁPFT és az OBA jogállásának, feladatainak, rendelkezési jogosultságainak szakszerű ismertetésére, — tisztában van az Áru- és Értéktőzsde, valamint a KELER működési elveivel, működési szabályaival, intézményi felépítésével. 2.2. Jogszabályi ismeretek és jogalkalmazás: — tisztában van a legfontosabb, nem bankrendszert közvetlenül szabályozó törvények (társasági törvény, számviteli törvény stb.) a banki és pénzügyi piaci folyamatokat érintő fejezeteivel, a vonatkozó jogszabályok szakszerű alkalmazásával, — tételesen ismeri a hitelintézetekről és a pénzügyi vállalkozásokról szóló törvény, az értékpapírok forgalomba hozataláról, a befektetési szolgáltatásokról és az értékpapír-tőzsdéről szóló törvény, a Jegybanktörvény, az Állami Pénz- és Tőkepiaci Felügyeletről szóló törvény, valamint a pénzmosásról szóló törvény fő fejezeteit, képes ezek tartalmának saját szavaival történő értelmezésére, — képes a fenti törvények munkáját érintő paragrafusainak szakszerű jogalkalmazására, — tételesen képes ismertetni a hitelintézeti törvényben meghatározott pénzügyi szolgáltatás típusokat, a definiált intézményi struktúrát, a hitelintézetek alapítására, tulajdonlására, kockázatvállalásra, egyéb prudenciális szabályozásra vonatkozó paragrafusokat, — ismeri a banki belső szabályzatokat, képes ezek általános felépítésének és tartalmának szakszerű ismertetésére, képes a banki belső szabályzatok alkalmazására az adott munkafolyamat során, — ismeri a bankok üzletszabályzatának és általános szerződési feltételeinek felépítését és tartalmát, képes ennek alkalmazására az adott munkafolyamat végzése során, — tisztában van a valuta- és devizagazdálkodás alapjaival, ismeri a vonatkozó aktuális jogszabályok munkaterületét meghatározó részeit, képes ezek szakszerű alkalmazására. 1998/66. szám 2.3. Pénzforgalmi ismeretek és készségek: — tisztában van a pénzforgalom szervezésének és lebonyolításának közgazdasági, jogi és technikai összefüggéseivel, képes ezeket szakszerűen alkalmazni, — képes ügyfél számára a vonatkozó jogszabályok és banki belső szabályzatok figyelembevételével pénzforgalmi bankszámlát, illetve lakossági folyószámlát nyitni, számlát vezetni, és a bankszámlák pénzforgalmával kapcsolatos feladatokat elvégezni, — tételesen ismeri számlanyitáshoz és -vezetéshez kapcsolódó jogforrásokat (törvény, rendeletek), képes ezek gyakorlati alkalmazására, valamint az ügyfelek tájékoztatására, — ismeri a pénzforgalmi jelzőszámok felépítését, képes helyességük ellenőrzésére, — ismeri a készpénzes és készpénz nélküli fizetési formákat, képes az ügyfelek szakszerű tájékoztatására, — képes a készpénzes és készpénz nélküli fizetési formák banki munkafolyamatainak szakszerű ismertetésére és alkalmazására, — alkalmazza a számlavezetéssel kapcsolatos számviteli ismereteket, — képes a számlanyitással, a számlavezetéssel és az ügyfélgondozással kapcsolatos leggyakrabban felmerülő banküzemi és jogi problémák kezelésére, — képes az ügyfelek szakszerű tájékoztatására, a banki kondíciótípusokkal (költségek, kamatozás, óvadék, díjak stb.) kapcsolatban, — ismeri a bankkártya mint komplex lakossági termék jellegzetességeit, a kártyaüzletág gazdasági, pénzügyi és jogszabályi összefüggéseit, képes az ügyfelek számára átfogó tájékoztatást nyújtani, — tisztában van nemzetközi és saját banki kártyák jellegzetességeivel, a nemzetközi kártyatársaságok és a kibocsátó bankok közötti együttműködés szabályozásával, — ismeri a kártyás fizetés folyamatát, képes az ebből adódó előnyök hatékony közvetítésére a bank és ügyfél érdekeire tekintettel, — átlátja az authorizáció folyamatát, ismeri az autorizációs limittípusokat, az autorizáció során felmerülő problémákat, — tisztában van a kártyavisszaélések formáival, az ügyfél kötelezettségeivel és jogaival, és képes az ügyfelek szakszerű tájékoztatására, — tisztában van a kártyacsalást megakadályozó feladataival, és ezeket szakszerűen megoldja. 2.4. Lakossági és kisvállalkozói hitelezésre vonatkozó ismeretek és készségek: — tisztában van a bankhitellel mint finanszírozási móddal, képes a jelentősebb banki hiteltípusok, hitelfajták szakszerű ismertetésére, — ismeri a bank hitelezési kockázatainak természetét, képes ezek felismerésére, — képes a lakossági ügyfelek szakszerű tájékoztatására a bankban elérhető különféle lakossági hiteltípusokról (fogyasztási hitel, lombardhitel, folyószámlahitel, lakásvásárlási hitel stb.), — felismeri a kisvállalkozások finanszírozásával kapcsolatos fontosabb összefüggéseket, ismeri a bankok kisvállalkozások finanszírozásával kapcsolatos termékeit, és ennek alapján képes a kisvállalkozói ügyfelek szakszerű tájékoztatására, — ismeri az igénybe vett hitelekkel kapcsolatos nyilvántartási, adatszolgáltatási és egyéb teendőket, és kész ezek szakszerű ellátására, — megfelelő áttekintéssel rendelkezik a vállalkozások pénzügyi-gazdasági értékelésénél használatos gyakoribb technikákról, és képes ezek alkalmazására a kisvállalkozások esetében, — ismeri az adósminősítési rendszerek fő jellemzőit, képes egy adott adósminősítési rendszer szakszerű alkalmazására egy kisvállalkozás esetében, — ismeri a lakossági hitelezésben alkalmazott scoringtechnikákat, képes ezek szakszerű alkalmazására, és képes ennek alapján az ügyfelet tájékoztatni, — ismeri a limit-meghatározás alapelveit, képes ezek alkalmazására, és képes ennek alapján az ügyfelet tájékoztatni, — képes az ügyfél számára segítséget nyújtani a hitelkérelem összeállításában, — képes banki kötelezettségvállalást nem jelentő váltóügyletek bonyolítására, — ismeri a banki hitelezési folyamat egyes lépéseit, képes ezek szakszerű leírására és ismereteinek a döntéselőkészítés során történő alkalmazására, — ismeri a teljes hiteldíjszámítás módszerét, és képes ennek alapján az ügyfelek számára szakszerű tájékoztatást nyújtani, — ismeri a hitelbiztosítékok fajtáit, képes egy adott hitelkérelemhez felajánlott biztosíték értelmezésére, — ismeri a hiteldosszié és a páncéldosszié tartalmát, és képes ennek alapján belső információk összeállítására, — tisztában van a banki hiteladminisztráció folyamatával, az iktatási, tárolási rendszerrel, a hitelezési eljárási renddel, — képes a bank belső hitelezési szabályzatának hatékony alkalmazására, — képes egyszerűbb hiteltörlesztési terveket elkészíteni, és ennek alapján a számítógépes hiteltörlesztési tervek logikájáról az ügyfél számára tájékoztatást nyújtani, — képes a követelésállomány fedezettségének nyomon követésére. 2.5. A hálózati devizaügyletekkel kapcsolatos ismeretek és készségek: — tisztában van a valuta- és devizagazdálkodás alapjaival, ismeri a vonatkozó aktuális jogszabályok munkaterületét meghatározó részeit, — önállóan, pontosan használja a devizagazdálkodással kapcsolatos fogalmakat, 1998/66. szám — ismeri a devizaügyletek típusait, jogszabályi és banküzemtani hátterét, — irányítás mellett képes a bank devizaügyleteiben való közreműködésre, — tisztában van a valutaváltási tevékenység eljárási rendjével, ügyviteli és biztonsági szabályaival, — átlátja a vállalati és lakossági devizaszámlák fajtáit, ennek alapján képes az ügyfél számára információt nyújtani, — ismeri a devizaszámla-nyitás speciális szabályait, képes ezek szakszerű alkalmazására, — ismeri a külkereskedelemben alkalmazott fizetési módokat, képes ennek alapján az ügyfél számára részletes tájékoztatást nyújtani, — tisztában van az akkreditív viszony fajtáival, képes az akkreditív megnyitására, az okmányvizsgálatra, az akkreditív teljesítésének nyomon követésére, — tisztában van a bankgaranciák fajtáival, alkalmazásukkal. 2.6. Egyéb lakossági termékekre és marketingjükre vonatkozó ismeretek és készségek: — tisztában van a retail hitelüzletág termékeivel, az ügyfél számára garantált előnyeivel, és ennek alapján képes szakszerű tájékoztatást nyújtani, — tisztában van a betétformák, betétszerződések jogi sajátosságaival, ennek alapján képes az ügyféllel betétszerződés megkötésére, — tisztában van a kamatszámítás módszereivel, és ennek alapján képes az ügyfél számára tájékoztatást nyújtani egy-egy banki termék hozamszámításának elveiről, képes a banki termékek hozam szerinti összehasonlítására, — tisztában van a betétvédelem alapelveivel, képes az ügyfél számára szakszerű tájékoztatást nyújtani a betétvédelem körébe tartozó termékekről és szolgáltatásokról, támogatja az ügyfél választását, — tisztában van a bank más forrásgyűjtő termékeinek, a betétszerű banki papíroknak, a kötvényeknek és letétijegyeknek jellemzőivel, hozamával, és képes ezekről szakszerű tájékoztatást nyújtani, — ismeri az értékpapír-forgalmazásból adódó adminisztratív feladatokat, és képes ezek szakszerű ellátására, — tisztában van a bankmarketing alapelveivel, szakszerűen tudja ismertetni a pozícionálás, a szegmentáció és a termékmarketing fő elemeit, — tisztában van a marketingkommunikáció jelentőségével és eszközeivel, képes ezek — viselkedésében tükröződő — alkalmazására, — ismeri a kommunikáció elméleti hátterét, tisztában van a kommunikációs zavarok természetével, és képes ezek megoldására, — képes legalább egy idegen nyelven az ügyfél számára szakszerű felvilágosítás nyújtására. B) A szakma gyakorlásának általános követelményei A banki szakügyintéző munkájának eredményessége megköveteli az ügyfelekkel való hatékony kommunikációs képességet. Képes legyen magát szakszerűen és az ügyfél számára meggyőzően kifejezni, viselkedése fejezze ki a bank ügyfél iránti tiszteletét. Ismerje a hatékony kommunikáció alapelveit, és képes legyen ezek mindennapi alkalmazására. Ismerje a marketingkommunikáció alapelveit, és képes legyen alkalmazásukra. Ismerje a bank etikai kódexét, és tartsa be ennek előírásait. Ismerje a banki belső szabályzatokat, és képes legyen ezek gyakorlati alkalmazására. Ismerje a banki informatikai környezetet, és megfelelő betanítást követően képes legyen önállóan a banki IT rendszert munkájához használni. IV. A szakmai vizsga követelményei A) A vizsgára jelentkezés feltételei Vizsgára jelentkezhet az, aki a vizsgaszervezőnél, illetve a vele szerződésben álló oktatási intézménynél a képzés óraterve szerinti követelményeknek eleget tett. Felsőfokú akkreditált szakképzés banki szakügyintéző képzés óraterve Modul tantárgyak (témák) Modul össz.

Source: https://magyarkozlony.hu/hivatalos-lapok/7081367d5d0ce3a3f8eecd7bad53a8e5844d56bc/dokumentumok/f00b468bfc7f770ba4d298abf377e31af9c8785b/letoltes